Aritaum Tea Tree Solution Cica Focus Cream tapasztalatok – The purple haze blog
október 28, 2018 október 28, 2018 Szilvia-thepurplehazeblog
Pattanások helyi kezelésére szolgáló, teafa olaj tartalmú krémet próbáltam ki ezúttal, a koreai Aritaum márkától.
A márkától arcápolót még nem használtam, ilyen spot krémet pedig mindig tartok itthon, még úgy is, hogy pattanásaim csak időszakosan fordulnak elő. Ha viszont van, akkor szeretem célzottan kezelni. Sokfélét kipróbáltam már ezen a területen és az a tapasztalatom, hogy mire egy tubus elfogy, a termék is megszűnik és jön egy újabb. Újravenni még egyet sem sikerült. 😀 Ez mindent elmond.
Aritaum Tea Tree Solution néven teljes pattanásos bőrre szánt sorozata van a márkának, ebbe illeszkedik ez a spot cream.
Hosszú, elegáns tubusban érkezik, doboza nem volt, egy biztonsági ragasztó csík védte mindössze.
Csőrös kialakítású tubus, pici csavaros kupak fogad. A termék fehér színű, sűrűbb állagú, de könnyen kinyomható a tubusból.
Erős teafa olaj illatot áraszt. A bőrre kenve kicsit megolvad, így könnyű eldolgozni. Kevés kenegetés után nagyjából beszívódik, de nem teljesen. Ehhez idő kell. Mivel egy keramidos krém, lezárja a bőrt, így nem biztos, hogy frissen bolygatott pattanásra ez a legjobb, így inkább akkor vetettem be, amikor már gyógyulni kezdett. A teafa olaj felel az összetevők között a fertőtlenítő hatásért ill. többféle centella származék található benne, emellett még panthenol és glycerin is a hidratálásért.
Számomra ez a termék elég gyenge hatásúnak bizonyult, semmi extra hogy őszinte legyek. Kentem, de nem mindig segített lehúzni a pattanás utáni pirosságot. Próbáltam a szám feletti gyakran száraz bőrre is felvinni, de nem sokat enyhített a szárazságon. Akkor vettem észere, hogy mennyire gyenge, amikor kaptam pár mintát a Tosowoong Vita Clinic SOS kréméből itt írtam róla. A Tosowoongnál azonnal láttam a hatást, míg ez csak döcögött.
Ha alaposabban megnézzük az INCI-t nem gondolnánk, hogy nem tud sokat, van benne nyugtató anyag és fertőtlenítő teafa olaj is, mégsem működik. Elkenegetem, de nem venném újra. Hat pattanásra kerestek ilyen krémet, akkor a fent említett Tosowoong a nyerő, igaz nem olcsó. Ez alig 2000 Ft volt, bár a tudásáért így is is sok.
Első tapasztalatom az Aritaum bőrápolójával nem a legjobb, de nem adom fel, ha látok náluk valami érdekeset, akkor ki fogom próbálni.
Ti mit használtok pattanások helyi kezelésére? Van bevált praktikátok?
Címke aritaum, skincare, test
Előző bejegyzésBlogger day, infuencerség, instasztárok, youtuberek, díjak-Ki a befutó?
Következő bejegyzésCosmopolitan Blogger Days 2018 első kézből